Legal Document

Category: 31

Text:
5. ΑΝΑΓΚ. ΝΟΜΟΣ 2422 της 25 Ιουν./3 Ιουλ. 1940 Περί προσθήκης και συμπληρώσεως διατάξεων τινων του Ν. 6298 περί Κοινωνικών Ασφαλίσεων. Άρθρ.1-9(Τροποποιείται ο Ν. 6298/1934). Άρθρ.10.-1.Εις πρόσθετον ασφάλειαν δανείων επί υποθήκη παρεχομένων υπό Ταμείων Συντάξεων, Προνοίας, Αυτασφαλείας και εν γένει Οργανισμών Κοινωνικής Ασφαλίσεως εις τους παρ’ αυτοίς ησφαλισμένους, προς απόκτησιν από της ισχύος του παρόντος στέγης επιτρέπεται η υπό των δανειζομένων εκχώρησις εγκρίσει του υφυπουργού Εργασίας μέχρι του ενός τρίτου των μηνιαίων αποδοχών των ή δια την περίπτωσιν της αποχωρήσεως αυτών εκ της υπηρεσίας μέχρι του ενός τρίτου της συντάξεως ως και μέχρι των δύο τρίτων της χορηγηθησομένης αυτοίς εφ’ άπαξ ασφαλιστικής παροχής αποζημιώσεως, ή βοηθήματος. 2.Αι κατά τα άνω εκχωρήσεις δύνανται να γίνωνται υπό των δανειζομένων είτε όλαι ομού, είτε κεχωρισμένως, είναι δε υποχρεωτικαί και δια τα πρόσωπα, άτινα εκλιπόντος του δανεισθέντος έχουσι δικαίωμα ως μέλη οικογενείας του θανόντος εις εφ’ άπαξ ή περιοδικάς ασφαλιστικάς παροχάς. Άρθρ.11.-Οι Οργανισμοί Κοινωνικής Ασφαλίσεως υποχρεούνται όπως εις τα διάφορα  καταστήματα αυτών διαθέτουν κατάλληλον αίθουσαν αναμονής των συναλλασσομένων, οργανουμένην εις αναψυκτήριον αυτών και του προσωπικού. Η εκμετάλλευσις ταύτης παραχωρείται εις παθόντας εργατικόν ατύχημα ή ανέργους έχοντας σχετικήν πείραν, υποδεικνυομένους δε υπό των επαγγελματικών οργανώσεων των οριζομένων υπό του Ν. 1435/1938. Η λειτουργία γίνεται υπό όρους καθοριζομένους εγκρίσει του υφυπουργού Εργασίας υπό του Διοικητικού Συμβουλίου του Οργανισμού ή προκειμένου περί υποκαταστημάτων υπό της οικείας τοπικής Διοικητικής Επιτροπής. 15Β.ΑΑ.α.3-5 Οργανισμοί Κοινωνικής ασφαλίσεως 20